เรื่องร้องเรียน: ขอร้องเรียน พนง.กวาดขยะในซอยครับ  เนื่องจาก บริเวณ กำแพงหน้าบ้านผมจะมีเว้นช่องไว้สำหรับวางถังขยะ บ่อยครั้งที่พอเวลาคุณแม่กวาดเศษใบไม้จากภายในบ้านแล้วนำไปทิ้งที่ถังขยะหน้าบ้านจะพบว่ามีการกวาดขยะแล้วมากองไว้หลังถังขยะแต่ไม่ตักใส่ถังขยะ เคยได้มีการบอกกล่าวกับพนง.ท่านนั้นไปแล้วแต่ยังพบมีการกวาดมากองไว้หลังถังขยะอยู่  ล่าสุดที่พบคือกองที่ใหม่ที่มุมหน้าบ้านอีกฝั่ง(ไม่แน่ใจว่าใช่พนง.ท่านเดิมหรือไม่) ตามภาพประกอบด้านล่างครับ   อยากจะรบกวนสอบถามว่าต้องแจ้งร้องเรียนเรื่องนี้อย่างไรถึงจะได้รับการแก้ไขครับ ขอบคุณครับ🙏🏽
การดำเนินการของเจ้าหน้าที่: ฝ่ายรักษาความสะอาดฯ ตรวจสอบและดำเนินการแก้ไจแล้วเมื่อวันที่ 21 ต.ค.65
ความเห็นของผู้แจ้ง: ขอบคุณสำหรับการตอบสนองต่อปัญหาที่รวดเร็วและแก้ปัญหาที่เห็นผลชัดเจนครับ เป็นกำลังใจให้เจ้าหน้าที่ทุกท่านเสมอครับ ขอให้ทุกท่านที่ภาคสนาม ทำงานอย่างมีความสุขและปลอดภัยครับ   ขอบคุณมากครับ🙏🏽❤️
พื้นที่: แขวงทุ่งสองห้อง เขตหลักสี่ กรุงเทพมหานคร